Observatori per a la recerca etnològica
Agenda electrònica d’etnologia
de Catalunya

Tramesa número 14
12 de setembre de 2001

Sumari

BREUS

Pàgina web del Centre Català d'Artesania 
El Centre d'Estudis de la Indumentària Tradicional de les Terres de l'Ebre inicia les activitats  
Inaugurat el Centro de Interpretación de Leyendas y Tradiciones Populares del parc cultural del riu Vero (Osca) 

CONFERÈNCIES

Ramaderia i conservació del paisatge al Pla de la Calma. Parc Etnològic de Tagamanent  
Usos i costums del Montseny. Parc Etnològic de Tagamanent  

CONVOCATÒRIES, BEQUES I AJUTS

Subvencions per a l'edició d'obres de recerca en l'àmbit humanístic  
Beca de Ciències Socials i Humanes Ernest Lluch. Garrotxa
IV Beca de Recerca Vila de Cambrils 2001-2002 
VI Premi Biennal Aires de la Conca. Conca de Barberà 
Beca per a la recerca. Museu del Suro de Palafrugell 
X Premi d'assaig sobre la Ribera d'Ebre Artur Bladé i Desumvila
Beques 2001 de la Fundació Agustí Pedro i Pons per a llicenciats de la UB  
Beca d'investigació Jaume Ramon i Vidales. El Vendrell  
Beca de recerca Ciutat de Figueres 
Premi Burriac. Argentona 
III Beca de Recerca Joan Torró i Cabratosa. Museu del Montgrí i el Baix Ter 
Convocatòria general d’ajuts per al quatrienni 2001-2004. Fundació Jaume Bofill
VI Premi Josep Moragues de recerca. La Selva

CURSOS I TALLERS

La puesta en valor del patrimonio natural y cultural. Astúries 
Màster en gestió d'institucions culturals. Universitat Internacional de Catalunya  
Diploma de postgrau en gestió i polítiques culturals. UB  
Diploma de postgrau en turisme cultural. UB  
El patrimonio histórico y natural: valor cultural y recurso económico. Santander 
Família i parentiu: desenvolupant la recerca. UB  
Antropologia visual: la tècnica audiovisual aplicada a la investigació social. UB  
Introducció a l'Antropologia Social. UB 
Diploma de postgrau en cooperació cultural iberoamericana. UB 

EXPOSICIONS

La barraca, vivenda tradicional del Delta de l’Ebre. Santa Bàrbara (Montsià) 
L'hàbitat tradicional a la Vall del Todra (Marroc). Reus  
Els molins arrossers a l'Ebre. Sant Carles de la Ràpita 
Puntaires: mostra de postals. Cervera  
Roses, 1875-1975: del model comercial a la revolució turística  
Graffiti... grafits... Balaguer
Aliments sagrats: pa, vi i oli a la Mediterrània antiga. Museu d’Història de la Ciutat 
La Fatarella: l'univers de la pedra en sec (Terra Alta)  
Terra, terrera, territori. La Bisbal d'Empordà  
Itadakimasu, cultura i alimentació al Japó. Museu Etnològic de Barcelona
El Molí de les Tres Eres. Cambrils 

JORNADES I CONGRESSOS

Congreso Internacional sobre Gestión del Patrimonio Cultural. Vitòria 
I Congrés Cultura i Territori a la Diòcesi de Tortosa  
I Jornadas de Gestión del Patrimonio Cultural Aragonés  
I Congreso Virtual Internacional de Turismo Cultural 
Congrés Internacional sobre el Patrimoni Geològic i Miner. Portugal  
La festa: innovació i tradició. Granollers 
XLIV Assemblea Intercomarcal d'Estudiosos. Sant Vicenç de Castellet 
XVII Jornadas de Folclore y Cultura Tradicional: las músicas tradicionales. Pamplona 
IXè Congrés Internacional d'Estudiants d'Antropologia. Barcelona  
II Congrés internacional sobre l'ús tradicional del gel i de la neu naturals. València  
IV Jornadas de debate y estudio de artesanía. Parque Etnográfico Pinolere (Tenerife) 
8es Jornades Catalanes de Documentació. L'Hospitalet de Llobregat  
VI Congrés Internacional d'Història Local de Catalunya 
Fonts orals: la investigació a les terres de parla catalana  

NOVETATS EDITORIALS 

EXPOSICIONS EN OFERTA

Breus

El Centre Català d'Artesania del Departament d'Indústria, Comerç i Turisme de la Generalitat de Catalunya compta ara amb una pàgina web: www.artesania-catalunya.com. Hi podeu trobar una breu descripció dels objectius del Centre i informació sobre els seus serveis: botiga, acreditacions que concedeix (Carnet d'Artesà, Diploma de Mestre Artesà, Producte Artesà de Qualitat), bases de dades, notícies, legislació vigent, etc. Podeu aconseguir més informació al Centre Català d'Artesania, pg. de Gràcia, 55, 08007 Barcelona; tel. 934 674 660 i fax 934 674 670.

El Centre d'Estudis de la Indumentària Tradicional de les Terres de l'Ebre de Jesús (Baix Ebre) està iniciant els treballs de realització del projecte d'inventari, recerca i documentació de materials, i en la realització de diversos tallers didàctics adreçats al públic escolar. Aquests treballs s’han iniciat en base als objectius del CEITTE: conservar i difondre el patrimoni etnològic que conformen les antigues peces d'indumentària tradicional de menestrals, pagesos, senyors, pastors, llaüters, etc. propis del territori. Per a més informació: Entitat Municipal de Jesús, tel. 977 502 763 (Pepa Nogués).

El passat 31 de juliol fou inaugurat el Centro de Interpretación de Leyendas y Tradiciones Populares del Parque Cultural del Río Vero, a Adahuesca (Osca). Aquest és el tercer centre d'interpretació que es construeix a la comarca del Somontano després del de Colungo, dedicat a l'art rupestre, i el de Castillazuelo, dedicat al riu Vero.
TORNADA AL SUMARI

Conferències

Ramaderia i conservació del paisatge al Pla de la Calma, a càrrec de Jordi Bartolomé, professor de la Unitat d'Agricultura de la Facultat de Veterinària de la UAB. Organitzada pel Parc Etnològic de Tagamanent, forma part del "Primer cicle de conferències al Bellver".
Lloc: Masia Bellver. Tagamanent (Vallès Oriental). Data: divendres 14 de setembre, a les 20.00 h.
Informació: La Calma - Parc Etnològic de Tagamanent. Tel. 637 744 279 i 637 744 280, la_calma@yahoo.es

Usos i costums del Montseny, a càrrec de Josep Manuel Rueda, director del Museu Etnològic del Montseny. Organitzada pel Parc Etnològic de Tagamanent, forma part del "Primer cicle de conferències al Bellver".
Lloc: Masia Bellver. Tagamanent (Vallès Oriental). Data: divendres 21 de setembre, a les 20.00 h.
Informació: La Calma - Parc Etnològic de Tagamanent. Tel. 637 744 279 i 637 744 280, la_calma@yahoo.es
TORNADA AL SUMARI

Convocatòries, beques i ajuts

Subvencions per a l'edició d'obres de recerca en l'àmbit humanístic. El Departament de Presidència de la Generalitat de Catalunya convoca un concurs públic per a la concessió de subvencions a centres d'estudi locals i comarcals, destinades a l'edició d'obres de recerca en l'àmbit humanístic. Les bases per les quals es regeix aquest concurs apareixen al DOGC de 18 de juliol de 2001. Termini: 19 de setembre de 2001.

Beca de Ciències Socials i Humanes Ernest Lluch. Per a treballs inèdits sobre la Garrotxa; dotada amb 500.000 ptes. Termini: 28 de setembre de 2001.
Informació: Arxiu Històric Comarcal d'Olot. Tel. 972 268 058.

IV Beca de Recerca Vila de Cambrils 2001-2002. Beca d'investigació atorgada per l'Ajuntament de Cambrils destinada a premiar amb  600.000 ptes. una recerca en el camp de la Història, l'Art, l'Etnologia, la Geografia... Termini: 30 de setembre de 2001 a les 14.00 h.
Informació: Ajuntament de Cambrils, Serveis de Cultura. Pl. de l'Ajuntament, 4, 45850 Cambrils. Tel. 977 794 574, fax 977 794 572.

VI Premi Biennal Aires de la Conca. Premi de recerca convocat pel Consell Comarcal de la Conca de Barberà en col·laboració amb l'Arxiu Històric Comarcal de Montblanc. El premi té una dotació econòmica de 250.000 ptes. i està destinat a premiar una recerca que hagi tingut com a objecte d'estudi la comarca de la Conca de Barberà. Termini: 30 de setembre de 2001.
Informació: Arxiu Històric Comarcal de Montblanc. Tel. 977 860 492.

Beca per a la recerca. Museu del Suro de Palafrugell. La beca té per objectiu la promoció de la recerca en els camps de les humanitats i de les ciències socials aplicada a l'àmbit temàtic del suro. És convocada amb caràcter anual per la Fundació Pública Museu del Suro de Palafrugell i pel Centre de Recerca d'Història Rural (ILCC - Secció Vicens Vives) de la Universitat de Girona. La beca està dotada amb 500.000 ptes. i hi poden optar aquells investigadors que, a títol individual o col·lectiu, presentin una proposta de recerca d'acord amb aquestes bases. Termini: 30 de setembre de 2001.
Informació: www.udg.edu/ilcc/becasuro.html
TORNADA AL SUMARI

X Premi d'assaig sobre la Ribera d'Ebre Artur Bladé i Desumvila. El Centre d'Estudis de la Ribera d'Ebre becarà amb 350.000 ptes. un treball inèdit d'assaig, recerca o investigació sobre història, art, etnologia, geografia, arqueologia, literatura, economia, lingüística, folklore, sociologia.... relacionat amb la Ribera d'Ebre, els seus pobles o personatges Cal presentar els treballs mecanografiats a doble espai i per quintuplicat, signats amb un tema i acompanyats d'una plica tancada que contindrà el lema a l'exterior amb les dades de l'autor a l'interior. Termini: 8 d'octubre de 2001.
Informació: Centre d'Estudis de la Ribera d'Ebre. Ap. de Correus 8, 43750, Flix. Tel. 977 410 521.

Beques 2001 de la Fundació Agustí Pedro i Pons. Beques per a estudis de postgrau a favor de llicenciats procedents de diverses facultats de la Universitat de Barcelona. Una d'aquestes beques és destinada a llicenciats per les facultats de Filologia, Filosofia, Geografia i Història, Pedagogia i Psicologia. Dotada amb 2.000.000 ptes. Termini: del 15 de setembre al 15 d'octubre de 2001. 
Informació: Fundació Universitària Agustí Pedro i Pons. Gran Via de les Corts Catalanes, 585, Pati de Lletres 2n pis, 08007 Barcelona. Tel./fax 934 035 353.
TORNADA AL SUMARI

Beca d'investigació Jaume Ramon i Vidales. El Patronat Municipal de Serveis Culturals de l'Ajuntament del Vendrell convoca la segona edició d'aquesta beca, que s'atorgarà a una proposta de treball sobre la vila del Vendrell que tracti una temàtica inclosa dins les àrees de les ciències humanes i socials. La proposta d'investigació haurà de ser presentada per un sol autor o per un grup de recerca format per diferents components, els quals hauran de ser llicenciats o alumnes de doctorat de la Universitat Rovira i Virgili o bé que faci un màxim de deu anys que hagin acabat els estudis de llicenciatura o doctorat. El termini per a la realització de la proposta guanyadora serà de vuit mesos a partir de la data de lectura del veredicte del jurat. La beca tindrà una dotació de 3.000 euros (499.158 ptes.). Termini: 30 d'octubre de 2001; el veredicte del jurat es farà públic en un termini de trenta dies. 
Informació: Patronat Municipal de Serveis Culturals. C/ de Santa Anna, 8, 43700 el Vendrell. Tel. 977665684, 977665642, cultura@elvendrell.net

Beca de recerca Ciutat de Figueres. Convocada per l'Ajuntament de Figueres per a projectes inèdits en ciències socials i humanes referits a la capital de l'Alt Empordà. Dotada amb 750.000 ptes. Termini: 31 d'octubre de 2001.
Informació: Arxiu Municipal de Figueres. Tel. 972 500 100.

Premi Burriac. L'Ajuntament d'Argentona, amb la col·laboració de la Caixa de Pensions, convoca un premi al millor treball d'investigació en el camp de la història o el patrimoni. La dotació econòmica és de 250.000 ptes., i el premi inclou la publicació del treball. Termini: 31 d'octubre de 2001.
Informació: Ajuntament d'Argentona, Regidoria de Cultura. C/ de Ramon Par, 1, 08310 Argentona. Tel. 937 974 900.

III Beca de Recerca Joan Torró i Cabratosa. El Museu del Montgrí i el Baix Ter atorga un premi a la millor recerca sobre ciències socials a la zona del Montgrí, Baix Ter i Illes Medes. Termini: 31 de novembre de 2001.
Informació: Museu del Montgrí i el Baix Ter. C/ Major, 31, 17257 Torroella de Montgrí. Tel. 972 757 301, tdm@ddgi.es

Fundació Jaume Bofill: convocatòria general d’ajuts per al quatrienni 2001-2004. Ajuts a iniciatives d’investigació i/o acció relacionades amb les línies d’actuació prioritàries del quatrienni (2001-2004): “Educació i ciutadania”. Dirigides a grups, entitats, associacions, equips d’investigació i moviments sense ànim de lucre, així com a particulars. Cal presentar una proposta que tingui com a eix principal alguna qüestió relacionada amb els objectius de millorar el sistema educatiu, promoure l’educació cívica i en valors, perfeccionar la democràcia  i afavorir la inclusió social. El territori preferent d’investigació i/o acció és el dels Països Catalans. Per a obtenir aquesta beca el candidat ha de tenir l’acceptació o invitació en el centre convocant o afiliat per a la realització de l‘activitat programada. Termini: 31 de desembre de 2001; es donarà prioritat als projectes presentats durant el primer trimestre d'aquest any.
Informació: Fundació Jaume Bofill. C/ de Provença, 324, 08037 Barcelona. Tel. 934 588 700, 934 583 004, www.fbofill.org
TORNADA AL SUMARI

VI Premi Josep Moragues de Recerca. El Centre d’Estudis Selvatans i el Consell Comarcal de la Selva premien amb 400.000 ptes. a la millor recerca en el camp de les humanitats i de les ciències socials referida a l’àmbit territorial històric de la Selva. Es valoraran preferentment els treballs d’un abast més general, com a mínim superior a una sola població, i els que posin en relació l’actual comarca amb els territoris limítrofes que n’han configurat l’àmbit al llarg de la història. Termini: 15 de gener de 2002.
Informació: Arxiu Històric Comarcal de Santa Coloma de Farners. C/ Ave Maria, 5 bis, 17430 Santa Coloma de Farners. Tel. 972 842 146.

Cursos i Tallers

Nuevas estrategias de gestión territorial: la puesta en valor del patrimonio natural y cultural. Lloc: Figaredo (Mieres), Riospaso (Lena), Albergue de Felechosa (Aller). Astúries. Dates: del 17 al 21 de setembre de 2001.
En aquest curs s'abordarà el concepte de gestió sostenible, amb l'exposició d'experiències de desenvolupament a partir de l'aprofitament racional del patrimoni natural i cultural. També s'exposaran les responsabilitats de l'administració en la seva actual política de conservació del patrimoni.
Informació: Centro de Cooperación y Desarrollo Territorial - Universidad de Oviedo. Tel. 985 426 888 i 985 427 479, fax 985 427 046, cecodet@correo.uniovi.es
TORNADA AL SUMARI

Màster en gestió d'institucions culturals. Lloc: Universitat Internacional de Catalunya. Dates: de setembre de 2001 a juny de 2002. Preinscripció: fins al 20 de setembre de 2001.
Curs amb un total de 640 hores, destinat a aprofundir en els coneixements de la cultura i a  la formació de professionals amb capacitat per entendre i tractar les diverses manifestacions culturals d'avui. Consta de matèries com producció cultural, finançament, aspectes jurídics, etc.
Informació: Universitat Internacional de Catalunya. Sra. Mariona Vila. Campus d'Iradier, c/ de la Immaculada, 22, 08017 Barcelona. Tel. 932 541 822, fax 934 187 673.

Diploma de postgrau en gestió i polítiques culturals. UB. Lloc: Centre d'Estudis i Recursos Culturals (CERC), c/  de Montalegre, 7, Barcelona. Dates: Curs 2001-2002. Preinscripció: fins al 28 de setembre de 2001.
Curs dirigit a responsables de projectes culturals interessats en la reflexió sobre el paper de les polítiques culturals i els nous reptes de la gestió cultural contemporània. Per a facilitar la participació de professionals precedents de la de la resta d'Espanya, el programa es desenvolupa en castellà durant cinc setmanes intensives, una cada mes i mig, durant el curs acadèmic. Una de les setmanes es realitza a Brussel·les, on es visita i s'analitza la realitat cultural belga i el conjunt d'institucions polítiques culturals que giren al voltant de la capital de la Unió Europea.
Informació: Centre d'Estudis i Recursos Culturals (CERC), c/ de Montalegre, 7, 08001 Barcelona. Tel. 934 022 569, Fax. 934 022 577, www.ub.es/cultural/

Diploma de postgrau en turisme cultural. Lloc: Centre d'Estudis i Recursos Culturals (CERC), c/ de Montalegre, 7, Barcelona. Dates: Curs 2001-2002. Preinscripció: fins al 28 de setembre de 2001.
Curs dirigit a professionals del sector turístic, gestors culturals i especialistes en patrimoni interessats en reflexionar i adquirir eines endavant projectes de turisme cultural. El curs s'estructura en tres parts: marcs conceptuals, estratègies de turisme cultural i gestió de projectes de turisme cultural.
Informació: secretaria dels cursos de postgrau en gestió cultural de la Universitat de Barcelona. C/ de Montalegre, 7, 08001 Barcelona. Tel. 934 022 569, fax 934 022 577, www.ub.es/cultural/, cultura@eco.ub.es (secretaria administrativa), juan@trivium.gh.ub.es (coordinació acadèmica).

TORNADA AL SUMARI

El patrimonio histórico y natural: valor cultural y recurso económico. Lloc: Fundación Marcelino Botín. C/ Pedrueca, 1, Santander.  Dates: 19-21 d'octubre de 2001(mòdul 1), 9-11 de novembre de 2001 (mòdul 2), 30 de novembre, 1 i 2 de desembre de 2001 (mòdul 3), 11 i 12 de gener de 2002 (mòdul 4). Preinscripció: fins a l'1 d'octubre.
Setè curs interdisciplinari de formació contínua i complementària que organitza la Fundación Marcelino Botín. Es durà a terme en quatre mòduls diferents: Mòdul 1 "Desarrollo sostenible, medio ambiente y patrimonio cultural", Mòdul 2 "Planeamiento integral: calidad y límites en el planeamiento convencional", Mòdul 3 "Ordenación del territorio y medio ambiente: las ciudades sostenibles", i Mòdul 4 "La gestión y protección del patrimonio y del medio ambiente".
Informació: Fundación Marcelino Botín. C/ Pedrueca, 1, 39003 Santander. Tel. 942 226 072, fmabotin@fundacionmbotin.org

Família i parentiu: desenvolupant la recerca. Lloc: Dept. d'Antropologia Social (torre B, 8è), Fac. de Geografia i Història, UB. C/ Baldiri i Reixach, s/n, Barcelona. Dates: de l'1 de febrer al 30 de juny de 2002. Preinscripció: del 19 de setembre al 5 d'octubre de 2001, de dimecres a divendres.
Curs d'extensió universitària que vol mostrar a l'alumnat com es desenvolupa la recerca en temàtiques basades en la família i el parentiu, mitjançant aportacions teòriques de diverses disciplines, però també a través de l'exposició dinàmica d'investigacions reals. Curs dirigit a alumnes universitaris estudiants d'antropologia.
Informació: Departament d'Antropologia Social (torre B, 8è), Fac. de Geografia i Història, UB. C/ Baldiri i Reixach, s/n, 08028 Barcelona. Tel. 933 333 466 ext. 3193 (Dolors Pelegrí), extensio@trivium.gh.ub.es
TORNADA AL SUMARI

Antropologia visual: la tècnica audiovisual aplicada a la investigació social. Lloc: Dept. d'Antropologia Social (torre B, 8è), Fac. de Geografia i Història, UB. C/ Baldiri i Reixach, s/n, Barcelona. Dates: del 14 de febrer al 18 d'abril de 2002. Preinscripció: del 19 de setembre al 5 d'octubre de 2001, de dimecres a divendres.
Curs d'extensió universitària que tracta la incorporació de la tècnica audiovisual a l'estudi de temes socioantropològics d'interès actual: immigració, relacions multiètniques, cooperació internacional, noves formes d'organització familiar, noves formes de comunicació, etc. Dirigit a alumnes universitaris, diplomats, llicenciats i professionals interessats en la filmació d'aquestes qüestions socials, i a estudiants d'antropologia que desitgin complementar els seus coneixements teòrics amb coneixements sobre metodologia pràctica audiovisual.
Informació: Departament d'Antropologia Social (torre B, 8è), Fac. de Geografia i Història, UB. C/ Baldiri i Reixach, s/n, 08028 Barcelona. Tel. 933 333 466 ext. 3193 (Dolors Pelegrí), extensio@trivium.gh.ub.es

Introducció a l'Antropologia Social. Lloc: Dept. d'Antropologia Social (torre B, 8è), Fac. de Geografia i Història, UB. C/ Baldiri i Reixach, s/n, Barcelona. Dates: de febrer a juny de 2002. Preinscripció: del 19 de setembre al 5 d'octubre de 2001, de dimecres a divendres.
Curs d'extensió universitària dividit en els següents cinc mòduls: "L'antropologia com a ciència", "Teories i conceptes de l'antropologia", "Els àmbits clàssics d'estudi de l'antropologia", "Etnografia: textos i produccions audiovisuals" i "Temes de l'antropologia avui". 
Informació: Departament d'Antropologia Social (torre B, 8è), Fac. de Geografia i Història, UB. C/ Baldiri i Reixach, s/n, 08028 Barcelona. Tel. 933 333 466 ext. 3193 (Dolors Pelegrí), extensio@trivium.gh.ub.es

Diploma de postgrau en cooperació cultural iberoamericana. Lloc: Centre d'Estudis i Recursos Culturals (CERC). C/ de Montalegre, 7, Barcelona. Dates: Gener - Febrer de 2002. Preinscripció: del 26 de novembre al 14 de desembre de 2001.
Curs dirigit a professionals d'organitzacions culturals interessats en desenvolupar projectes de cooperació cultural en l'àmbit iberoamericà. Per facilitar la participació de professionals llatinoamericans, el programa es desenvolupa en castellà i de forma intensiva durant cinc setmanes, del 7 de gener al 8 de febrer de 2002 a Barcelona, amb una breu estada a Madrid. Consta d'un segon període de tres mesos, fins al 31 de maig, en què s'elabora el disseny d'un projecte de cooperació que es realitza tutorat a distància.
Informació: Centre d'Estudis i Recursos Culturals (CERC), c/ de Montalegre, 7, 08001 Barcelona. Tel. 934 022 569, fax 934 022 577, www.ub.es/cultural/
TORNADA AL SUMARI

Exposicions

La barraca, vivenda tradicional del Delta de l’Ebre. Lloc: Centre Cultural. Santa Bàrbara (Montsià). Dates: del 9 al 23 de setembre de 2001. 
L’exposició, organitzada pel Museu del Montsià i l’Ajuntament de Santa Bàrbara, fa un repàs a la diversa tipologia de les antigues barraques del delta de l’Ebre (barraques de pescadors, de pagesos, de jornalers temporers, etc.) i a les formes de vida que possibilitaven, a través de textos, de fotografies antigues i actuals, i de diverses maquetes de recent construcció. L’exposició inclou també un taller amb visites guiades i material didàctic per als escolars.
Informació: Museu del Montsià. Tel. 977 702 954.

L'hàbitat tradicional a la Vall del Todra (Marroc). Lloc: Museu Comarcal Salvador Vilaseca. Pl. de la Llibertat, 13, Reus. Dates: del 10 de juliol al 30 de setembre de 2001.
La vall del Todra és un oasi d'uns 30 km de llargada que s'estén al sud del massís del Gran Atlas. L'exposició fa una repassada a les tipologies constructives més habituals a la vall: l'ighrem o ksar (pobles rodejats de muralles amb torres de guaita, fets de cases generalment petites i altes, de fins a sis nivells d'alçada), la tighremt o casba (cases grans i generalment isolades), les mesquites, els mausoleus i les torres de vigilància, alçades en turons i punts elevats. Tots els edificis són fets de terra, mitjançant dos sistemes combinats: la tàpia i la tova. L'exposició consta de fotografies de diverses construccions representatives i de maquetes de les mateixes. Els dissabtes a la tarda es realitzen visites en àrab i berber. 
Informació: Museu Comarcal Salvador Vilaseca. Pl. de la Llibertat, 13, 43201 Reus. Tel. 977 345 418, fax 977 345 249, mcsv@readysoft.es 
TORNADA AL SUMARI

Els molins arrossers a l'Ebre. Lloc: Casal Cultural el Maset. Sant Carles de la Ràpita (Montsià). Dates: del 15 al 30 de setembre de 2001.
Organitzada pel Museu del Montsià i l'Ajuntament de Sant Carles de la Ràpita, té com a principal objectiu difondre la història dels molins arrossers al delta de l'Ebre. L'exposició mostra les tècniques i la maquinària utilitzats en aquests molins i inclou documentació, planimetries, fotografies, targetes, manuscrits originals, etc. dels molins arrossers de les poblacions del delta de l'Ebre, i de Sant Carles de la Ràpita en particular.
Informació: M. Mar Villalbí. Museu del Montsià, tel. 977 702 954, afarnos@montsia.altanet.org

Puntaires: mostra de postals. Col·lecció de Josep Plana. Lloc Casa Museu Duran i Sanpere. C/ Major, 115, Cervera. Dates: del 16 al 30 de setembre de 2001.
Recull de 250 postals de l’extensa col·lecció de Josep Plana, majoritàriament del primer quart del segle xx, que ens mostra diferents aspectes al voltant de les puntes de coixí i les persones que les executen: edat i adscripció social de les puntaires, formes de treball, tècniques, escoles, ús de les puntes com a reclam publicitari de qualitat, puntaires d’arreu del món…
Informació: Carrutxa. Tel. 977 340 928, carrutxa@etnocat.org

Graffiti... grafits... Lloc: Museu de la Noguera. Pl. dels Comtes d'Urgell, 5, Balaguer. Dates: del 7 al 30 de setembre de 2001. 
Selecció d'imatges marginals i espontànies escampades per diferents indrets de Catalunya i Andorra. L'exposició vol introduir l'espectador en les grans línies de les motivacions dels anònims autors de les imatges, emmarcant-les en els corrents de les transformacions polítiques, socials i econòmiques, fonamentalment des de l'Edat Mitjana fins a l'actualitat. Un espai especial acull el conjunt de grafits del castell d'Oroners (Camarasa, Noguera), un dels conjunts més importants d'època medieval conservats a Catalunya.
Informació: Museu de la Noguera. Pl. dels Comtes d'Urgell, 5, 25600 Balaguer. Tel. 973 445 194, museucn@tinet.fut.es

Roses, 1875-1975: del model comercial a la revolució turística. Lloc: recinte de la Ciutadella, Roses (Alt Empordà). Dates: fins al 30 de setembre de 2001; de 9.00 a 20.00 h.
L'exposició plasma les etapes més importants que ha viscut aquesta població entre aquelles dues dates: la puixança comercial del port, les conseqüències de la fil·loxera, els projectes avortats per la Guerra Civil, el retorn a la pesca com a principal recurs durant la postguerra, el “desarrollismo” i el turisme de masses a partir dels anys 60. 
Informació: Oficina de Turisme de Roses. Tel. 972 257 331.
TORNADA AL SUMARI

Aliments sagrats: pa, vi i oli a la Mediterrània antiga. Lloc: Saló del Tinell del Museu d’Història de la Ciutat. Pl. del Rei, Barcelona. Dates: fins al 30 de setembre de 2001; de dilluns a dissabte de 10.00 a 20.00 h i diumenges de 10.00 a 15.00 h.
La segona exposició del cicle “Mediterraneum" proposa un recorregut per la cultura material associada tant a la producció i al comerç d’aquests elements com a la seva presència en la vida física i espiritual dels nostres avantpassats llunyans, que els van utilitzar com a aliments, remeis, drogues, ungüents, font d’energia... El discurs expositiu pretén mostrar la força de les metàfores generades per aquests aliments “de vida”, tradicionalment associats al sexe i a la fertilitat, a la perpetuació de l’espècie i del cicle vital, i a la vida eterna.
Informació: Museu d’Història de la Ciutat. Plaça del Rei, s/n, 08002 Barcelona. Tel. 933 151 111, fax 933 150 957, www.bcn.es/icub/alimentsagrats.html, museuhistoria@mail.bcn.es

La Fatarella: l'univers de la pedra en sec. Lloc: sala d'exposicions de la Fundació el Solà. La Fatarella (Terra Alta). Dates: fins al mes de novembre del 2001; dimarts, dijous i dissabte de 9.30 h a 13.30 h,  dimecres i divendres de 16.00 a 20.00 h.
Aquesta exposició recull una bona mostra de l’arquitectura de pedra en sec existent encara avui al terme municipal de la Fatarella, a partir de fotografies en color, ordenades segons la diversa tipologia d’aquestes construccions: marges, camins, barraques, valones, forns d'oli de ginebres, forns de calç, forns de ges, etc.
Informació: Neus Borrell. Fundació el Solà, tel. 977 413 902. elsola@fundacioelsola.org

TORNADA AL SUMARI

Terra, terrera, territori. Lloc: Terracotta Museu de Terrissa i Ceràmica Industrial de la Bisbal d’Empordà.  Dates: fins al 31 de desembre de 2001, de 10.00 a 13.00 h i de 17.00 a 21.00 h; diumenge tarda tancat. 
Exposició monogràfica sobre les terreres, espais d’on s’extreu la terra per a la producció de terrissa. L’exposició ressegueix en diferents àmbits des de la geologia, els fòssils, el procés artesanal i l’industrial d’extracció de terra i com han influït en el propi territori i en el paisatge. L’exposició es clou amb diferents projectes de possibles accions per a la conservació i adequació de terreres. Visites concertades.
Informació: Terracotta Museu de Terrissa i Ceràmica Industrial de la Bisbal d’Empordà. Tel. 972 642 067, terracottamuseu@terra.es

Itadakimasu, cultura i alimentació al Japó. Lloc: Museu Etnològic. Pg. de Santa Madrona, s/n, Barcelona. Dates: fins al 6 de gener de 2002.
L’objectiu de l’exposició és mostrar com l’apropament a la cuina d’un país és un primer pas cap al coneixement de la seva cultura. La mostra presenta quatre elements essencials de la cultura japonesa: els canvis estacionals, el menjar, els masturi o festivals i els objectes de taula.
Informació: Museu Etnològic de Barcelona. Tel. 934 246 402, metno@intercom.es

El Molí de les Tres Eres: testimoni viu del passat. Lloc: Museu Molí de les Tres Eres. Via Augusta, 1, Cambrils (Baix Camp). Dates: exposició permanent.
El passat dissabte 14 de juliol s'inaugurà aquesta exposició al Molí de les Tres Eres, seu principal del Museu d’Història de Cambrils. El muntatge ha permès posar en funcionament la maquinària reconstruïda que fa un segle funcionava a la sala de moles del mateix molí. Les obres han estat finançades per l’Ajuntament de Cambrils, la Diputació de Tarragona, la Generalitat de Catalunya i la Unió Europea.
Informació: Museu d'Història de Cambrils. Via Augusta, 1, 43850 Cambrils. mhc.cambrils@altanet.org

TORNADA AL SUMARI

Jornades i Congressos

Congreso Internacional sobre Gestión del Patrimonio Cultural. Conservación, turismo y comunicación: el equilibrio en la gestión. Lloc: Palacio de Villa Uso. Vitoria-Gasteiz. Dates: 26, 27 i 28 de setembre de 2001. Terminis: per a inscripcions, fins al 14 de setembre.
Congrés d'abast estatal, pensat per a que els professionals més rellevants de la gestió del patrimoni cultural puguin compartir les investigacions i projectes més recents endegats en el seu àmbit professional, amb els experts de prestigioses institucions culturals internacionals. 
Informació i inscripció: Fundación Catedral Santa María. Secretaría Científica del Congreso, tel. 902 181 355, congresopatrimonio@retemail.es

I Congrés Cultura i Territori a la Diòcesi de Tortosa. Llocs i dates: Benicarló, 11 i 12 de desembre de 2001; Tortosa, 13 i 14 de desembre; Morella, 15 de desembre. Terminis: per a la presentació de comunicacions, fins al 30 de setembre; per a inscripcions, fins al 30 de novembre.
Congrés multitemàtic que pretén la implicació d'un ampli ventall de participants, des del món dels ensenyaments als agents culturals de la societat civil d'aquesta diòcesi, que inclou territoris de Catalunya i del País Valencià. Àmbits: sociolingüística, dialectologia, etnolingüística, literatura interior, imatges literàries, història i territori, antropologia, patrimoni natural, patrimoni artístic, infraestructures i economia. Organitzat per la Fundació Universitària Dr. Manyà, la Universitat d'Estiu de les Terres de l'Ebre, la Universitat Jaume i i la Universitat Rovira i Virgili.
Informació i inscripcions: Secretaria del I Congrés Cultura i Territori a la Diòcesi de Tortosa. Camí B de la carretera Simpàtica, 5. Ap. de Correus, 377, 43500 Tortosa. Tel. 977 445 098, direccio@fudm.es. 
TORNADA AL SUMARI

I Jornadas de Gestión del Patrimonio Cultural Aragonés. Lloc: Uncastillo (Saragossa). Dates: del 28 al 30 de setembre de 2001.  
Jornades d'anàlisi general de la situació actual en el camp de la Gestió del Patrimoni Cultural a Aragó, que permetin destacar els temes que requereixen un tractament en profunditat per tal que puguin ser desenvolupats específicament en activitats posteriors.
Informació: Asociación Española de Gestores de Patrimonio Cultural. Edificio B, Mas Ferré, Campus de Somosaguas, Universidad Complutense de Madrid, 28223 Madrid. Tel. 913 528 476 i 636 050 636, fax 913 115 019, www.aegpc.org, aegpc@aegpc.org i aegpc@apdo.com

I Congreso Virtual Internacional de Turismo Cultural. Lloc: www.naya.org.ar (ciutat virtual NayA). Data: octubre de 2001. 
L'objectiu del congrés és generar un espai de discussió i intercanvi sobre aquesta temàtica. Estarà enfocat de manera que no només s'analitzi el turisme des d'una vessant econòmica sinó també des dels  aspectes polítics, culturals i socials. El congrés ha habilitat quatre fòrums: “perspectives i problemàtiques del turisme cultural”; “formació de gestors culturals”; “gestió i planificació dels recursos i avaluació de l'impacte turístic”; “turisme i globalització”. 
Informació: Congreso Virtual Internacional de Turismo Cultural.

Congrés Internacional sobre el Patrimoni Geològic i Miner. Lloc: Aljustrel, Beja i S. Domingos (Portugal). Dates: del 4 al 7 d'octubre de 2001.
El congrés s'estructura en quatre seccions: "Patrimoni geològic", "Àrees mineres abandonades i medi ambient", "Història, patrimoni i arqueologia minera", i "Museus i parcs miners". Organitzat pel Museu do Instituto Geológico e Mineiro, la Sociedad Española para la Defensa del Patrimonio Geológico y Minero i l'Instituto Politécnico de Beja.
Informació: Sociedad Española para la Defensa del Patrimonio Geológico y Minero. Dpto. de Ingeniería Geológica de la Escuela Técnica Superior de Ingenieros de Minas, Universidad Politécnica de Madrid. C/ Ríos Rosas, 21, 28003 Madrid. Tel. 913 366 951, opuche@dinge.upm.es

La festa: innovació i tradició. Lloc: Museu de Granollers. C/ de Josep Anselm Clavé, 40, Granollers. Dates: dissabtes 6, 20, 27 d'octubre, i 10, 17 de novembre de 2001.
Jornades de treball a l'entorn de les festes, que tenen com a propòsit contribuir a la formació dels agents culturals públics i socials que intervenen en l'organització i la gestió dels programes de les Festes Majors, mitjançant la reflexió, l'anàlisi i el debat de les dimensions que està adquirint el fenomen festiu. Organitzat per l'Ajuntament de Granollers i la Diputació de Barcelona, amb la col·laboració del Centre de Promoció de la Cultura Popular i Tradicional Catalana de la Generalitat de Catalunya.
Informació: Servei de Cultura, Ajuntament de Granollers. Tel. 938 426 683,  
cultura@ajuntament.granollers.org
TORNADA AL SUMARI

XLIV Assemblea Intercomarcal d'Estudiosos. Lloc: IES Castellet. C/ del Bisbe Perelló, s/n, Sant Vicenç de Castellet (Bages).  Dates: 20 i 21 d'octubre de 2001. 
La temàtica específica d'aquesta convocatòria és "El Llobregat, gent i territori": història i geografia, ecologia i recursos naturals, com mineria i aigua, projectes dinamitzadors com turisme, museu, natura, vies de comunicació... sense prejudici que s'hi puguin presentar altres treballs d'àmbit comarcal i local.
Informació: Secretaria de l'Organització Comissió del Mil·lenari. Pl. de l'Ajuntament, 10, 08295 Sant Vicenç de Castellet. Tel. 936 930 611, mil.lenari@santvi.lamalla.net

XVII Jornadas de Folclore y Cultura Tradicional: las músicas tradicionales. Lloc: Pamplona. Dates: 22-27 d'octubre de 2001.
Organitzat per l'associació Ortzadar, la qual es dedica a la investigació de la difusió de la cultura tradicional, i que organitza cada any trobades d'investigadors i aficionats al folklore, amb participacions d'arreu de l'Estat.
Informació: Descalzos Kalea, 65 bechea, 31001 Pamplona. Tel. 948 23 107, ortzadar@ortzadar.org

TORNADA AL SUMARI

IXè Congrés Internacional d'Estudiants d'Antropologia: la corporeïtat de l'acció demiúrgica de l'Antropologia. Lloc: Centre de Cultura Contemporània de Barcelona. C/ de Montalegre, 5, Barcelona. Dates: 1, 2 i 3 de novembre de 2001.
El congrés girarà entorn de tres eixos, un de diferent per a cada dia: "L'Antropologia com a rescatadora", "L'Antropologia com a mediadora entre cultures" i "El discurs sobre l'ésser humà".
Informació: Antropologies. Facultat de Geografia i Història, UB, torre B, pis 8. Tel. 934 409 200 (ext. 3544). www.terra.es/personal4/antr2001, antropologia2001@yahoo.es

El comerç del fred. II Congrés Internacional al Voltant de la Utilització Tradicional del Gel i de la Neu Naturals. Lloc: Museu de Prehistòria i de les Cultures de València. Dates: 1, 2 i 3 de novembre de 2001.
Està organitzat al voltant de tres blocs temàtics: " Els agents del comerç", " Inventari, conservació i revalorització del patrimoni de dipòsits de neu i de gel" i " El procés de substitució del gel i de la neu naturals per tècniques industrials de producció de gel."
Informació: Secretaria del Congrés. Museu de Prehistòria i de les Cultures de València. C/ de la Corona, 36, 46003 València. Tel. 963 883 629. congres.neu@dva.gva.es

IV Jornadas de debate y estudio de artesanía. El arte de los oficios tradicionales: imagen, comercio. Lloc: Parque Etnográfico Pinolere, La Orotava (Tenerife). Dates: 2, 3 i 4 de novembre de 2001.
Les jornades s'estructuren en tres àrees de treball: "Art popular: comercialització i imatge del producte artesà", "L'art dels oficis populars i els mitjans de comunicació" i ""Les ciències socials i l'art popular: la recerca, documentació, anàlisi i difusió dels oficis tradicionals".
Informació: El Pajar: Cuaderno de Etnografía Canaria, i Asociación Cultural "Día de las Tradiciones Canarias". Tel. 617 380 716, pinolere@yahoo.com

8es Jornades Catalanes de Documentació. Lloc: La Farga. L'Hospitalet de Llobregat. Dates: 15 i 16 de novembre.
Amb el títol "Catalunya en la societat de la informació: realitats i reptes", les jornades s'estructuren en 5 àmbits: "Investigació i universitat", "El gestor de la informació", "Tecnologies de la informació i les comunicacions", "Formació i aprenentatge" i "Societat i accés a la informació: empresa, gestió i coneixement". El Centre d'Estudis de l'Hospitalet ha proposat una comunicació amb el títol "Universitat i territori, algunes eines de suport a la investigació", en què parla, entre altres temes, de les tasques d'aquesta entitat com a Antena de l'Observatori per a la Recerca Etnològica a Catalunya.
Informació: Col·legi Oficial de Bibliotecaris-Documentalistes de Catalunya. C/ de la Ribera, 8, pral., 08003 Barcelona. Tel. 933 197 675 i 933 197 874, cobdc@cobdc.ictnet.es

TORNADA AL SUMARI

VI Congrés Internacional d'Història Local de Catalunya: sociabilitat i àmbit local. Lloc: Pati Maning. C/ de Montalegre, 7, Barcelona. Dates: 30 de novembre i 1 de desembre de 2001. Terminis: per a la presentació de comunicacions, fins al 22 de novembre; per a inscripcions, fins al 12 de novembre.
El congrés s'estructura en sis àmbits diferents: "El món del treball", "Municipi i poder", "Església i assistència", "Sociabilitat informal", "Associacionisme popular" i "Associacionisme d'elits".
Informació: L'Avenç, SL. C/ del Consell de Cent, 278, 1r 2a, 08007 Barcelona. Tel. 934 883 482, avenc@retemail.es

Fonts orals: la investigació a les terres de parla catalana. Lloc: Museu d’Història de Catalunya. Dates: 14 i 15 de desembre de 2001. Terminis: per a la inscripció de comunicacions, fins al 15 d'octubre; per a la redacció definitiva de les mateixes, fins al 15 de novembre.
Les jornades pretenen esdevenir una eina amb l’objectiu de fomentar la intercomunicació entre investigadors i impulsar el desenvolupament d’estudis fonamentats en les fonts orals com a recurs per a la recerca històrica. S'estructuren a l'entorn de quatre àmbits: "Gènesi de la història oral als territoris de parla catalana", "Metodologia de la investigació a partir de les fonts orals", "Aportacions recents fetes a partir del treball amb fonts orals" i "Els bancs de dades d'història oral a l'actualitat als territoris de parla catalana".
Informació: Coordinadora de Centres d’Estudis de Parla Catalana, tel. 932 701 620 ext. 131 (Francesc Viso), ccepc@iec.es. Museu d’Història de Catalunya, tel. 932 254 700 (Margarida Sala), msalaa@correu.gencat.es
TORNADA AL SUMARI

Novetats editorials

•	Butlletí del Centre d’Estudis de la Terra Alta, (2001) núm. 33. 
Inclou articles sobre vida i conreu a l’altiplà de Terranyes, al massís del Port, sobre jocs i cantarelles, i sobre cócs de la Terra Alta.

•	Flores Juanpere, Montserrat; Palomar Abadia, Salvador. La Tronada, festa a Reus. Reus: Carrutxa, 2001, 87 p. 
Aquest estudi ens apropa, des d’una perspectiva històrica i etnogràfica, a la tronada, un costum amb un alt interès patrimonial tant per als reusencs –és un referent identitari local– com per al país en general, ja que constitueix una pervivència única dins del conjunt de manifestacions festives tradicionals relacionades amb el foc.

•	Guia del Museu Comarcal de la Conca de Barberà. Montblanc: Museu-Arxiu de Montblanc i Comarca, Fundació Martí l'Humà, 2001.

•	La xermada: revista municipal de cultura popular. [Sitges] (2001), núm. 22. 
Aquest número, dedicat a la festa major de Sitges, conté articles sobre la festa major de 1861 i els balls populars a l’ermita de Sant Sebastià, la història de l’ermita del Vinyet, i el capgròs Patufet de Sitges.

•	Quaderns de Vilaniu: miscel·lània del Baix Camp, (2001) núm. 39. 
Inclou articles sobre el ball de la Santa Fe i sobre les festes de la Candela i els Xiquets de Valls.
TORNADA AL SUMARI

•	Suárez López, Jesús. Tesoros: Ayalgas y chalgueiros, la fiebre del oro en Asturias. Gijón: Fundación Municipal de Cultura, Educación y Universidad Popular, 2001. 492 p. 
Recull de llegendes i contalles populars al voltant dels cercadors de tresors ocults. Fa un repàs també a la dimensió històrica d’aquesta activitat, que ha explotat restes arqueòlogiques prehistòriques, residus miners romans i restes de la presència musulmana. Combina l’estudi de l’ofici i del seu rastre en l’imaginari col·lectiu asturià.

•	TRAD’Magazine. Musiques Traditionnelles. [St. Venant, França] (2001), núm. 79. 
Aquest número inclou un article sobre el museu de La Couture-Boussey (Normandia), dedicat als instruments i la música populars.

•	Valentino Vega, fotógrafo de calle (1941-1951). Gijón: Muséu del Pueblu d'Asturies, 2001. 28 p.

Exposicions en oferta

Som diables: la cara fosca de la festa. 
L’exposició mostra, en quatre plafons, una síntesi del paper dels diables en la cultura popular i, més concretament, en les festes. Hi ha la possibilitat d’elaborar un cinquè plafó dedicat a la tradició local de diables de la zona on es faci l’exposició; fins al moment, estan ja elaborats el de diables de Granollers i diables de Baix Camp i Priorat.  
Característiques tècniques: els plafons són autosostenibles; s’acompanya d’una mostra de pirotècnia i de vestits i màscares de diables; existeix un tríptic de 6 pàgines que recull els textos i bona part de les fotografies. L’exposició és produïda per Diables de Granollers, L’Olla dels Pobres i Carrutxa. 
Informació: Carrutxa, tel. 977 345 418, carrutxa@etnocat.org; l’Olla dels Pobres, tel. 938 796 785, Paco Cruz i Alfons Senyé.
TORNADA AL SUMARI

Puntaires: mostra de postals. Col·lecció de Josep Plana.
Recull de 250 postals –la més antiga, de 1897, i la resta majoritàriament del primer quart del segle xx– de l’extensa col·lecció de Josep Plana, que ens mostra diferents aspectes al voltant de les puntes de coixí i les persones que les executen: edat i adscripció social de les puntaires, formes de treball, tècniques, escoles, ús de les puntes com a reclam publicitari de qualitat, puntaires d’arreu del món… 
Característiques tècniques: cal preveure suports per a penjar els 20 marcs; existeix un catàleg-presentació de 8 pàgines. L’exposició és produïda per Carrutxa.
Informació: Carrutxa, tel. 977 345 418, carrutxa@etnocat.org

El món de l’oli.
L’exposició, realitzada  pel Centre d’Estudis Planers de Santa Bàrbara amb motiu de la I edició de la Fira de l’Oli Novell que té lloc a la població, vol ser una mostra de la diversitat d’aspectes tradicionals lligats al cultiu de l’olivera i a la producció de l’oli a Santa Bàrbara i al Montsià: tipus d’olives, estris, eines, vocabulari, malalties de les oliveres, cooperatives d’oli, etc. 
L’exposició consta de 13 plafons de 100 x 75 cm amb textos i fotografies. Junt amb l’exposició es va editar un número monogràfic de la revista del CEP, que recull el material gràfic i amplia els textos de l’exposició, que també es pot sol·licitar.
Informació: Guillem Gaya. Tel. 977 719 136 (de 17.00 a 21.00 h).

Els sistemes tradicionals de caça.
L’exposició, realitzada pel Centre d’Estudis Planers de Santa Bàrbara amb motiu de la II edició de la Fira de l’Oli Novell que té lloc a la població, se centra en la caça d’aus amb paranys tradicionals a la plana de la comarca del Montsià, especialment en tres dels mètodes més usats quan la gent plegava olives: les rateres, el filat i la barraca de vesc. 
L’exposició consta de 13 plafons de 100 x 75 cm. Junt amb l’exposició es pot sol·licitar el número 2 de la revista del CEP, que recull part del material gràfic i dels textos de l’exposició.
Informació: Guillem Gaya. Tel. 977 719 136 (de 17.00 a 21.00 h).
TORNADA AL SUMARI

Imatges d’una promesa. Les festes quinquennals d’Ulldecona fins el 1974.
Exposició realitzada el 1999 pel Centre d’Estudis d’Ulldecona amb motiu del 60è aniversari de la promesa que va donar lloc a la celebració de les Festes Quinquennals, per les quals cada cinc anys els ulldeconencs porten la imatge de la Mare de Déu de la Pietat (devoció documentada des de 1445) des del seu santuari situat a la serra de Godall fins a la població, on és rebuda amb un seguit d’actes i celebracions, alguns de sentit religiós i altres de caràcter identitari i profà. 
Es tracta d’un recull gràfic de més de vuitanta fotografies i textos que il·lustren la història d’aquesta celebració, organitzat en quatre plafons. Acompanya l’exposició una monografia de 130 pàgines que recull el material gràfic i amplia els textos de l’exposició, que també es pot sol·licitar.
Informació: Joan Josep Garrit Callarisa. Tel. 609 655 671.

El gegant del Montseny. Fets, mites i llegendes a l’entorn de la muntanya.
Mostra itinerant que té com a objectiu difondre un seguit de llegendes del Montseny. L’exposició ha estat organitzada per l’associació musical Ministrils del Raval, sota la direcció artística de Lluís Puig, i patrocinada, entre altres institucions, pel Centre de Promoció de la Cultura Popular i Tradicional Catalana.
L'exposició consta de 16 plafons de calabó, articulats (4) de dos en dos i (2) de tres en tres, de manera que es puguin desplegar i sustentar per ells mateixos, sense necessitat d’infrastructura complementària. Les cares interiors porten els textos de les llegendes i les ampliacions fotogràfiques, unes 40, de mida 40 x 50 cm aproximadament. La decoració  converteix cada bloc de plafons en un llibre gegant obert on es pot veure, llegir i viure la llegenda corresponent. Les cares exteriors dels plafons emulen la portada de cada llegenda.
Informació: tel. 669 482 723, vesc@culturalvertex.com	
TORNADA AL SUMARI
Transhumant. Entre la muntanya i la plana.
Mostra fotogràfica sobre la transhumància a les terres de Ponent i l'Alt Pirineu, fruit de la recerca duta a terme per l’antropòleg Ignasi Ros i Fontana. Es pretén donar a conèixer la situació actual d'aquesta activitat, i que aquest coneixement ajudi a canviar la consideració general i la valoració envers els pastors i el fet transhumant.
La mostra consta d’una sèrie de fotografies en b/n i color. Paral·lelament a l'exposició existeix la possibilitat que el mateix Ignasi Ros imparteixi una conferència sobre la transhumància.
Informació: Ignasi Ros. Tel. 655 528 776.

La pesca del corall a la Costa Brava.
Recull d’informació relativa a la natura del corall, les diferents utilitats en l’antiguitat, els sistemes d’extracció al llarg de la història i personatges que introduïren i analitzaren de forma professional aquest tipus de pesca.
L’exposició consta de 10 plafons de 200 x 200 cm, 2 maquetes dels sistemes d’extracció amb peana de DM blanc i campana de vidre 150 x 40 x 40 cm, morter de farmàcia antic amb peu, ampolles de bus autònom, possibilitat d’escafandre de bus, piqueta, sac i plom de coraller, branca de corall vermell i vídeo sobre l’extracció de corall.
Informació: Museu de la Pesca. Pl. dels Països Catalans, s/n, 17230 Palamós. Tel. 972 601 244 (Miquel Martí i Llambrich).

La ceràmica decorada a Catalunya.
L’Exposició ha estat produïda pel Centre de Promoció de la Cultura Popular i Tradicional Catalana. És una selecció dels estris característics dels diferents centres productors existents actualment al nostre país, i és una col·lecció de reproduccions d’objectes dels segles xiv, xvii, xviii i xix, amb decoracions característiques. 
La mostra consta de quaranta-cinc peces: plats decorats, beneiteres, aiguamans, orses, rajoles, pots de farmàcia, gerres, càntirs, calzes, etc. Totes les peces tenen el seu propi suport; les mides són diverses, però la peça més gran té uns 50 cm de diàmetre.
Informació: Centre de Promoció de la Cultura Popular i Tradicional Catalana. Ptge. de la Banca, 1-3, 08002 Barcelona. Tel. 935 671 000 (Carles Valero).

Espais de dansa.
Exposició produïda pel Centre de Promoció de la Cultura Popular i Tradicional Catalana, que dóna a conèixer la possibilitat d’apropar-se a la dansa a través de l’espai, mitjançant la fotografia. La informació es presenta estructurada en els següents àmbits: el carrer; ermites, masies, fonts i camps; l’església; sota sostre; l’escola; l’escena; punts de referència; l’ambient i els sentits; la plaça.  
La mostra consta de 22 plafons de 90 x 210 cm cadascun, units i articulats de dos en dos.
Informació: Centre de Promoció de la Cultura Popular i Tradicional Catalana. Ptge. de la Banca, 1-3, 08002 Barcelona. Tel. 935 671 000 (Carles Valero).
TORNADA AL SUMARI
Sant Antoni i el dimoni.
Exposició produïda pel Centre de Promoció de la Cultura Popular i Tradicional Catalana, destinada a fixar, documentar i divulgar les diferents manifestacions festives que es produeixen arreu dels Països Catalans al voltant d’aquesta festa. Vol ser una invitació a descobrir-ne les diverses cares i maneres de celebrar-la; és també una invitació a la reflexió sobre l’evolució del sentit de la festa quan canvia la societat que la celebra.
L’exposició consta de 25 plafons de 190 x 90 cm cadascun.
Informació: Centre de Promoció de la Cultura Popular i Tradicional Catalana. Ptge. de la Banca, 1-3, 08002 Barcelona. Tel. 935 671 000 (Carles Valero).

Les nostres tradicions.
Exposició produïda pel Centre de Promoció de la Cultura Popular i Tradicional Catalana, que consta de 35 dibuixos fets per Pilarín Bayés l’any 1981. Els dibuixos representen personatges, fets i festes tradicionals i populars de Catalunya; cadascun porta un títol i una petita explicació d’un parell de línies.
Informació: Centre de Promoció de la Cultura Popular i Tradicional Catalana. Ptge. de la Banca, 1-3, 08002 Barcelona. Tel. 935 671 000 (Carles Valero).
TORNADA AL SUMARI
Instruments de festa. 
Mostra produïda pel Centre de Promoció de la Cultura Popular i Tradicional Catalana que ens introdueix en el coneixement de tres instruments i dels seus sonadors per mitjà dels mateixos instruments, del seu procés de construcció, de les referències iconogràfiques i d’una repassada fotogràfica sobre el seu ús i les seves aplicacions.
Els materials de l’exposició són 43 plafons de 190 x 75 cm amb una fotografia i dues vitrines, una de 120 x 170 cm i una altra de 100 x 70 cm.
Informació: Centre de Promoció de la Cultura Popular i Tradicional Catalana. Ptge. de la Banca, 1-3, 08002 Barcelona. Tel. 935 671 000 (Carles Valero).

Bestiari de foc.
L’exposició és un recull gràfic de 35 fotografies que fa una petita repassada visual al món del bestiari del foc en l’actualitat, a través de l’ull del reporter que ha gosat acostar-s’hi i que ens l’ensenya amb la seva multitud de noms, formes i mides, viu en el seu context, envoltat dels seus portants, en repòs o en acció, creant una estètica espectacular, inquietant i suggeridora.
La mostra consta de 35 plafons de 195 X 70 cm i 10 plafons de 195 x 90 cm.
Informació: Centre de Promoció de la Cultura Popular i Tradicional Catalana. Ptge. de la Banca, 1-3, 08002 Barcelona. Tel. 935 671 000 (Carles Valero).

Tenores a l'aplec.  
Exposició fotogràfica itinerant amb motiu dels 150 anys de la tenora. Realitzada per la colla sardanista "Rosa de Reus".
L'exposició consta de 38 fotografies en b/n, fetes entre els anys 1967 i 1999, en les quals apareix la tenora. Totes corresponen a autors participants en els concursos fotogràfics "Aplec Baix Camp" que ha convocat la colla. Està muntada en marcs de fusta, de 30 x 40 cm, i ordenada cronològicament. La colla la cedeix a qualsevol entitat que la demani, sense cost, a condició que es reculli i es torni al local de la colla i que l'organització es faci càrrec dels desperfectes.
Informació: Colla Sardanista Rosa de Reus, c/ de les Galanes, 10, 1r, 43201 Reus. Teresa Vilà i Rosell, tel. 977 343 568 (als vespres), fax 977 345 040.

La Fatarella: l'univers de la pedra en sec. Disponibilitat: Es pot sol·licitar a partir del mes de novembre del 2001.
Recull una bona mostra de l’arquitectura de pedra en sec existent encara avui al terme municipal de la Fatarella, a partir de fotografies en color, ordenades segons la diversa tipologia d’aquestes construccions: marges, camins, barraques, valones, forns d'oli de ginebres, forns de calç, forns de ges, etc.
Informació: Neus Borrell. Fundació el Solà, tel. 977 413 902, elsola@fundacioelsola.org

TORNADA AL SUMARI

Si voleu rebre l'Agenda Electrònica d'Etnologia de Catalunya a la vostra adreça de correu electrònic feu-nos-ho saber a cuobservatori@correu.gencat.es, tot indicant l'adreça on la voleu rebre i el vostre nom i cognoms o bé, si és el cas, el nom de l'entitat i la població.